text: Niels Juel Arge, f. 20. august 1920, var útvarpsstjóri í 30 ár. Sjálvur tók hann lut í øllum møguligum sendingum frá ítróttakappingum til siðsøguligar samrøður og sendingar. Hann stóð á odda fyri væl umtóktu V4-sendingunum runt um oyggjarnar. Jú, bandgoymslan hjá kringvarpinum er á tremur við sendingum, sum Niels Juel stjórnaði og greiddi úr hondum.
text: #000001
text: Hann var við í myndablaðnum Eygað, sum kom út árini 1972-1976. Har skrivaði hann søguligar og siðsøguligar greinir. Árini frá 1978 til sín deyð 5. mars í 1995 gav hann í meðal eina bók út um árið. Kendastar eru røðirnar “Stríðsárini 1940-45” í seks bindum og “Teir sigldu úti” í fimm bindum, sum vóru bestseljarar á hvørjum ári.
text: #000002
text: Sum studentur var Niels Juel við í leikinum í havnargøtum í 1940 um Merkið og heitti í eini røðu undir tinghúsinum á fólk um altíð at minnast, at 25. apríl var flaggdagur Føroya.
text: #000004
text: Úr Íslandi til Klaksvíkar og Mykinesar
text: #000006
text: Heystið 1940 fór Niels Juel til Reykjavíkar at lesa søgu, men har var bert lærustovnur í íslendskari søgu. Á jólum var hann aftur í Føroyum. Men tá hevði hann lært seg íslendskt til lítar. Heimaftur slapp hann við “Vesturfarinum”, sum tók hann umborð í Vestmannaoyggjum. Skjótt gekk leiðin til Klaksvíkar at vera læraravikarur í realskúlanum frá mars, til próvtøkan var liðug í juni 1941.
text: #000007
text: Heystið 1941 gekk leiðin til Mykinesar at vera lærari. Hann hevði tilhald uppi á Túvala. Hesa tíðina lærdi Niels Juel mangt og hvat um føroyskt bygdalív. Har upplivdi hann eisini bæði minubrestir og flogálop. Kvøldskúla hevði hann fyri ungdómum. Veðrið var ólagaligt, so hann slapp ikki avaftur oynni fyrrenn á páskum í 1942. Tá fór hann ikki vesturaftur.
text: #000008
text: Heystið 1942 fekk Niels Juel starv í Sjóvinnubankanum. Eftir kríggið keypti hann saman við farbróðrinum Bernhardi Arge og øðrum skonnartina “Glyvursnes”. Seinni keyptu teir eina aðra skonnart, sum fekk navnið “Tinganes”. “Glyvursnes” var í farmasigling, meðan “Tinganes” fleiri summur var við bátum í Grønlandi.
text: #000009
text: Eitt skifti var hann reiðari á trolaranum “Guttaberg”. Hetta virksemi steðgaði alt upp við kreppuni fyrst í fimmtiárunum, og Niels Juel koyrdi nú lastbil og buss hjá pápa sínum í nøkur ár, sum hann hevði gjørt áður.
text: #000010
text: Nú kom útvarpið í stropa. Niels Juel hevði gott eyga til hendan møguleikan, og skjótt varð hann biðin um at lesa upp. Hann legði fyri við upplestrum úr Antologiini hjá V.U. Hammershaimb, og summarið var ikki byrjað, tá landsstýrismaðurin Edward Mitens setti hann í starv.
text: #000011
text: Niels Juel ferðaðist dúgliga um landið at gera samrøður og reportasjur. Ítróttafrásøgumaður var hann frálíkur. Og væl dugdi hann at fara við fólki, sum segði frá. Sjáldan vóru lurtararnir so hugaðir, sum tá hann var í holt við sandingin Dánjal í Klingruni.
text: #000013
text: Niels Juel varð settur sum útvarpsstjóri 1. september 1960, tá Axel Tórgarð tók við prestastarvi í Kvívík. Men Axel var allar dagar útvarpinum ein trúgvur medarbeiðari, sum dugdi at gera sendingar av øllum handa slag.
text: #000014
text: Útvarpið fekk nú tveir nýggjar medarbeiðarar. Teir vóru teknikarin Marius Rein og tann musikalski fjarritarin Ívar Iversen. Skjótt fingust eisini studentaskúlanæmingar at hjálpa til. Soleiðis komu eitt nú Hans Jacob Debes, Finnbogi ísakson, Árni Absalonsen og Jógvan Arge í útvarpið. Nú varð áherðsla løgd á at fáa ungfólk at læra til journalist.
text: #000015
text: Tað varð gjørt við uppskotinum um happadráttin V4 til frama fyri útvarpið sjálvt. Málið kom fyri tingið og varð samtykt. V4 byrjaði við drátti og undirhaldi tann 29. november 1969 og broytti allar umstøður.
text: #000021
text: Tað kravdi sín mann at vera útvarpsstjóri. Útvarpið var ógvuliga sentralt í gerandisdegnum hjá høgum og lágum, og serliga nakrir av teimum høgu høvdu hug at illneitast og leggja fót fyri útvarpinum. Telefonin gløddi javnan á Tinghúsvegnum av mótmælum og skeldsorðum. Men tað javnaði seg sum oftast. Niels Juel var útvarpsstjóri til 1. mai 1990, tá hann fór frá fyri aldur.
text: #000024
text: Fyrsta bókin, sum Niels Juel Arge skrivaði, var “Argjamenn” um ættleggin av Argjum, Hólalagi í Hvalba og Kjalnesi í Kollafirði í 1978. Tvey ár seinni gav hann út flaggsøguna “Merkið”, sum hevði hansara stóra áhuga frá ungdóminum. Róðrarsøguna “Drekan” um Havnar Róðrarfelag skrivaði hann í 1982. Tá kom eisini søgan um Rock All, sum var eitt av hansara yndisevnum í útvarpinum.
text: #000025
text: Bókina um Tórshavnar Sløkkilið skrivaði hann í 1983. Sama árið kom bókin um Sjóvinnubankan í 50 ár. Í 1985 varð farið undir Stríðsárini við Hersettum oyggjum í 1985, Sigla vandasjógv í 1986, Føroyar bumbaðar í 1987, Millum minur og kavbátar í 1988, Skansi í Atlantshavi í 1989 og Kríggið endar í 1990.
text: #000026
text: Í 1987 kom eisini bókin “Fólk í Havn” um havnarfólk og fólk av bygd, sum búsettust í Havn. Árini 1991-1995 komu út tær fimm bøkurnar í røðini “Teir sigldu úti” um allar teir mongu føroyingarnar, sum sigldu úti í verðini undir krígnum. Hetta bókaverk avdúkaði, at føroyskir sjómenn høvdu verið um allan heim hesi ringu árini, og mangan var onkur føroyingar har, sum harðast leikaði á.
text: #000028
text: 20. august 2020 vóru 100 ár liðin, síðan Niels Jue...
text: #000031
text: Niels Juel dámdi væl at ferðast kring landið við m...
text: #000032